Eebbe wuxuu ka warrami in markay gaaladu madax-adaygeen Xaqii uu halaagay, baddana ku maansheeyey, Fircoon iyo qawmkiisiina saasay ku halaagsameen, waxaana dhulkii kusoo hadhay dadkii la dullaysan jiray, waxayna dhaxleen dhulkii barakaysnaa, waxaana la halaagay Fircoon iyo qawmkiisii iyo waxay dhisayeen, waxaase dhacay in kuwii jaahiliinta ahaa ee Banuu Israa‘iil ay warsadeen Nabi Muuse inuu ilaahyo u yeelo sida kuwa ay arkeen oo caabudayey sanamyo, una sheegay inay jaahiliin yihiin, waxay kuwaasu falina khasaare iyo baadil yahay, waxaa sugnaatay in dad u yimaadeen Nabiga (naxariis iyo nabadgalyo Eebbe korkiisa ha yeelee) kuna dhaheen, “Noo samee geed sida gaaladu u leedahay geed ay hubkana ku xoqdaan,” markaasuu yidhi, “Eebbaa wayn waa waxay ku dhaheen Banii Israa‘iil Nabi Muuse ‘Ilaah noo yeel siday Ilaah u leeyihiin,’ waxaad qaadaysaan jidkii kuwii hore, taasina waxay muujin in Xaqa layskaga daydo ee aan xumaan iyo dambi layska raacin layskagana dayanin.
